**Voľby do Národnej rady Slovenskej republiky 2020**

Elektronická adresa na doručovanie oznámení o delegovaní člena a náhradníka do Okresnej volebnej komisie v Nových Zámkoch:

 **prednosta.nz@minv.sk**

**Okresná volebná komisia**

Do **okresnej volebnej komisie** môže delegovať jedného člena a jedného náhradníka politická strana alebo koalícia, ktorej kandidátna listina bola zaregistrovaná.

**Oznámenie o delegovaní** člena a náhradníka do okresnej volebnej komisie  **doručí** politická strana alebo koalícia **prednostovi okresného úradu** v lehote uvedenej v rozhodnutí o vyhlásení volieb (**do 8. januára 2020 do 24.00 h**).

**Spoločné podmienky pre delegovanie a činnosť volebných komisií**

**Oznámenie o delegovaní člena a náhradníka do volebnej komisie** **musí obsahovať:**

• meno, priezvisko a dátum narodenia člena s uvedením adresy, na ktorú možno doručovať písomnosti,

• meno, priezvisko a dátum narodenia náhradníka s uvedením adresy, na ktorú možno doručovať písomnosti,

• meno, priezvisko a podpis osoby

- oprávnenej konať v mene politickej strany a odtlačok pečiatky politickej strany;

- meno, priezvisko, podpis osoby oprávnenej konať za každú politickú stranu tvoriacu koalíciu a odtlačok pečiatky každej politickej strany tvoriacej koalíciu, ak ide o koalíciu.

|  |
| --- |
| **V záujme zabezpečenia bezporuchového priebehu prípravy a vykonania volieb, je žiaduce, aby na účely efektívnej komunikácie starostu obce, prednostu okresného úradu, predsedu volebnej komisie s delegovanými členmi a náhradníkmi volebných komisií, delegovaný člen a náhradník volebnej komisie poskytol k oznámeniu o delegovaní člena a náhradníka do volebnej komisie okrem vyššie uvedených údajov aj****telefonický kontakt a****e-mailovú adresu.**Tieto kontaktné údaje sú potrebné na operatívne zvolanie prvého zasadania volebnej komisie, zasielanie pozvánok, oznámení, uznesení a ďalších informácií, ale najmä na operatívne zabezpečenie prítomnosti člena volebnej komisie alebo jeho náhradníka v deň konania volieb. |

**Oznámenie** o delegovaní člena a náhradníka do volebnej komisie možno **doručiť v listinnej forme alebo elektronicky na e-mailovú adresu, ktorú na účely delegovania do volebných komisií zverejní okresný úrad na svojom webovom sídle**. Lehota na doručenie oznámenia sa končí uplynutím posledného dňa lehoty. Na oznámenia doručené po uplynutí tejto lehoty sa neprihliada.

**V listinnej forme** možno doručiť oznámenie o delegovaní člena osobne alebo prostredníctvom pošty. Ak sa politická strana alebo koalícia rozhodla pre doručenie oznámenia prostredníctvom pošty, pre vznik členstva vo volebnej komisii je rozhodujúci dátum, kedy bolo oznámenie doručené. Nepostačuje, ak v tento deň bolo oznámenie podané na pošte.

**Elektronicky** sa doručí oznámenie o delegovaní člena a náhradníka do volebnej komisie **ako sken**. Pre vznik členstva vo volebnej komisii je rozhodujúci dátum, kedy bolo oznámenie doručené do e-mailovej schránky príjemcu (odporúčame prijatie oznámenia o delegovaní overiť na okresnom úrade telefonicky). Nepostačuje, ak v tento deň bolo oznámenie odoslané.

Členstvo vo volebnej komisii vzniká delegovaním člena do volebnej komisie (doručením oznámenia o delegovaní prednostovi okresného úradu). Zložením zákonom predpísaného sľubu sa člen volebnej komisie ujíma svojej funkcie.

Volebná komisia si na svojom prvom zasadaní **určí zo všetkých členov komisie** svojho predsedu a podpredsedu **žrebom**. Žrebovanie riadi zapisovateľ volebnej komisie.

V prípade zániku členstva predsedu alebo podpredsedu volebnej komisie, **je nevyhnutné** na uprázdnenú funkciu **uskutočniť nové žrebovanie**.

Členstvo vo volebnej komisii zaniká dňom doručenia písomného oznámenia o odvolaní člena politickou stranou alebo koalíciou, ktorá ho delegovala alebo doručením písomného oznámenia o vzdaní sa funkcie predsedovi volebnej komisie, ktorej je členom. Predseda volebnej komisie povolá náhradníka, ak bol politickou stranou alebo koalíciou náhradník v zákonnej lehote v oznámení určený. **Členstvo vo volebnej komisii zaniká aj vtedy, ak člen nezloží sľub najneskôr desať dní predo dňom konania volieb; to sa netýka náhradníka.**

Náhradník nastúpi len v prípade, ak zanikne členstvo delegovanému členovi volebnej komisie jeho odvolaním alebo vzdaním sa.

**Späťvzatie kandidátnej listiny** politickou stranou alebo koalíciou **má za následok zánik členstva** tejto politickej strany alebo koalície **v okresnej volebnej komisii**.

„Člen volebnej komisie je povinný zachovávať pri výkone funkcie nestrannosť a nepôsobiť v prospech alebo neprospech kandidujúcich subjektov. Tomu má prispôsobiť aj svoje oblečenie a konanie.“. (Uznesenie štátnej komisie č. 10/4/4 zo 4. 2. 2016).

**VZOR OZNÁMENIA**

politická strana alebo politické hnutie alebo koalícia

Prednosta okresného úradu[[1]](#footnote-1)1)

**Oznámenie o delegovaní člena a náhradníka do okresnej volebnej komisie**

Podľa § 47 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov oznamujem,
že pre voľby do Národnej rady Slovenskej republiky v roku 2020 do okresnej volebnej komisie

**delegujem**

**za člena**

meno, priezvisko, titul dátum narodenia

adresa na doručovanie písomností (korešpondenčná a mailová)

x

**za náhradníka**

meno, priezvisko, titul, dátum narodenia

adresa na doručovanie písomností (korešpondenčná a mailová)

x

V

Dátum

meno, priezvisko a podpis osoby oprávnenej konať

v mene politickej strany alebo politického hnutia
odtlačok pečiatky
politickej strany alebo politického hnutia[[2]](#footnote-2)2)

1. 1) Podľa § 3 ods. 2 písm. c) zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov. [↑](#footnote-ref-1)
2. 2) V prípade koalície sa uvedú mená, priezviská a podpisy osôb oprávnených konať v mene politických strán a politických hnutí tvoriacich koalíciu a odtlačky ich pečiatok. [↑](#footnote-ref-2)